title: "Michael Joseph Savage"
text: "Michael Joseph Savage (* 23. Marts 1872 uun Tatong, Victoria, Austraalien; \u2020 27. Marts 1940 uun Wellington, Nei-Sialun) wiar en nei-sialuns poliitiker faan\u2019t Labour Party faan Neisialun an faan 1935 ap tu 1940 23. premier-minister faan\u2019t lun.\n\nSavage feerd det Labour Party tu san iarst woolwanst uun a woolen uun 1935. Hi woon populeer onerst\u00fctsing f\u00f6r a programen faan't regiaring f\u00f6r a wiarskapsapschung an a sosiaalwelfaartsstoot. Sin populariteet ferseekret f\u00f6r det Labour Party en noch bed\u00fc\u00fcden woolwanst uun a woolen uun 1938. Savage sin s\u00fcnjhaid wurd efter de naist woolwanst faan Labour ringer an hi stoorew 1940 uun't baantje.\n\nSavage, algemian \u00fc\u00fcs architekt faan de neisialuns welfaartsstoot bek\u00e4\u00e4nd, wurt faan wedenskapslidj an at lidj algemian \u00fc\u00fcs een faan d\u00f6n gratst an feriaretst premier-minister faan Neisialun beluket. Tu daaling as hi de iansigst neisialuns premier-minister, diar oner trii monarchen (Georg V., Eduard VIII. an Georg VI.) tiinet.\n\nNei-Sialun\nPolitiker"